रैचल मेगन मार्कल के जनम 4 अगस्त 1981  के लॉस एंजेलिस, कैलिफोर्निया में भइल। इनके महतारी, डोरिया लोइस रैगलैंड, एगो सामजिक कार्यकर्त्ता आ योग सिखावे वाली हई, कैलिफोर्निया के व्यू पार्क-विंडसर हिल्स में रहे ली। इनके पिता थॉमस मर्कल सीनियर, मैक्सिको में रहे लें, रिटायर लाइटिंग डाइरेक्टर (फिलिम इंडस्ट्री) हवें आ ई डेटाइम एमी अवार्ड जीत चुकल बाड़ें, इनही के साथे इनके बेटी मेगन मार्कल मैरीड... विथ चिल्ड्रेन के सेट पर जायँ। मार्केल के महतारी-बाप लोग तलाक ले लिहल जब ई छह बरिस के रहली। इनके भाई-बहिन में थॉमस मार्कल जू. आ सामंथा ग्रांट बा लोग जे इनके पिता के संतान हवे, दुसरे महतारी से।